Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 19 – Jednotné ustanovenia pre typové schvaľovanie predných hmlových svietidiel motorových vozidiel

Obsahuje celý platný text vrátane:

doplnku 2 k sérii zmien a doplnení 03 – dátum nadobudnutia platnosti: 19. august 2010.

OBSAH

PREDPIS

PRÍLOHY

ÚVOD

Tento predpis (1) sa vzťahuje na predné hmlové svietidlá, ktoré môžu obsahovať rozptylové sklá zo skleného alebo plastového materiálu. Zahŕňa dve rozdielne triedy.

Pôvodné predné hmlové svietidlo od začiatku zaradené do triedy B bolo modernizované tak, aby zahŕňalo uhlový súradnicový systém so zmenami hodnôt v príslušnej fotometrickej tabuľke. V tejto triede sú povolené len zdroje svetla uvedené v predpise č. 37.

Trieda F3 je určená na zvýšenie fotometrického výkonu. Zvýšila sa najmä šírka svetelného lúča a minimálne svietivosti pod čiarou H-H (bod 6.4.3) pričom sa prioritne zaviedla regulácia maximálnej svietivosti. Na čiarou H-H sa znížila svietivosť zakrytého svetla, aby sa zlepšila viditeľnosť. Okrem toho môže táto trieda zabezpečiť adaptívne svetlo v prípade, keď sa mení výkon podľa podmienok viditeľnosti.

Zavedenie triedy F3 zabezpečuje splnenie požiadaviek, ktoré boli upravené tak, aby boli podobné týmto požiadavkám na svetlomet:

0. ROZSAH PÔSOBNOSTI

Tento predpis sa vzťahuje na predné hmlové svietidlá vozidiel kategórie L3, L4, L5, L7, M, N a T (2).

1. VYMEDZENIE POJMOV

Na účely tohto predpisu

1.1. sa použijú definície uvedené v predpise č. 48 a v sériách jeho zmien a doplnení platných v čase podania žiadosti o typové schválenie.

1.2. „Rozptylové sklo“ je vonkajšia časť predného hmlového svietidla (celku), ktorá prepúšťa svetlo svietiacou plochou.

1.3. „Krycia vrstva“ je akýkoľvek výrobok alebo výrobky, nanesený(-é) v jednej alebo viacerých vrstvách na vonkajší povrch rozptylového skla.

„Predné hmlové svetlomety rôznych typov“ sú predné hmlové svietidlá, ktoré sa líšia v takých základných znakoch ako:

1.4.1. obchodný názov alebo značka;

1.4.2. rôzne „triedy“ (B alebo F3) identifikované určitými fotometrickými ustanoveniami:

1.4.3. charakteristiky optického systému; (základná optická konštrukcia, typ/kategória zdroja svetla, modul LED, DLS atď.);

1.4.4. začlenenie súčastí schopných meniť optické javy odrazom, lomom, absorpciou a/alebo deformáciou počas prevádzky a prípadný regulátor svietivosti:

1.4.5. kategória použitej žiarovky, resp. žiaroviek podľa predpisu č. 37, predpisu č. 99 a/alebo modul LED alebo prípadne identifikačný kód, resp. kódy generátora svetla;

1.4.6. prípadne materiály, z ktorých sú rozptylové sklá a krycie vrstvy.

1.4.7. Avšak zariadenie určené na montáž na ľavú stranu vozidla a zodpovedajúce zariadenie určené na montáž na pravú stranu vozidla sa považuje za rovnaký typ.

1.5. „Farba svetla vyžarovaného zo zariadenia.“ Definície farby vyžarovaného svetla uvedené v predpise č. 48 a v sériách jeho zmien a doplnení platných v čase podania žiadosti o typové schválenie sa vzťahujú aj na tento predpis.

1.6. Odkazy uvedené v tomto predpise na štandardné (etálonové) zdroje svetla a na predpisy č. 37 a č. 99 sú odkazmi na predpisy č. 37 a č. 99 a ich série zmien a doplnení platné v čase podania žiadosti o typové schválenie.

2. ŽIADOSŤ O TYPOVÉ SCHVÁLENIE

2.1. Žiadosť o typové schválenie predkladá držiteľ obchodného názvu alebo obchodnej značky alebo jeho riadne splnomocnený zástupca.

Pre každý typ predného hmlového svietidla musí, resp. musia byť súčasťou žiadosti:

dostatočne podrobné výkresy v troch vyhotoveniach, ktoré umožnia identifikáciu typu a znázorňujú predné hmlové svietidlo v náryse s príslušnými údajmi o prípadných optických komponentoch a priečny rez; na výkresoch musí byť vyznačené miesto určené pre schvaľovaciu značku;

2.2.1.1. ak je predné hmlové svietidlo vybavené nastaviteľným odrážačom, údaj o montážnej polohe, resp. polohách predného hmlového svietidla vo vzťahu k zemi a pozdĺžnej strednej rovine vozidla, ak sa predné hmlové svietidlo má používať len v uvedenej polohe, resp. polohách;

na skúšku plastového materiálu, z ktorého sú vyrobené rozptylové sklá:

trinásť rozptylových skiel;

2.2.2.1.1. šesť z týchto rozptylových skiel môže byť nahradených šiestimi vzorkami materiálu s rozmermi najmenej 60 × 80 mm s plochým alebo vypuklým vonkajším povrchom, ktorý má v strede v podstate plochú oblasť (polomer zakrivenia aspoň 300 mm) minimálne 15 × 15 mm;

2.2.2.1.2. každé z týchto rozptylových skiel alebo vzoriek materiálu musí byť vyrobené postupom, ktorý sa bude používať v sériovej výrobe;

2.2.2.1.3. odrážač, na ktorý môžu byť rozptylové sklá pripevnené podľa pokynov výrobcu.

2.2.3. Ak už boli odskúšané, musí byť k materiálom tvoriacim rozptylové sklá a prípadné krycie vrstvy priložený skúšobný protokol o vlastnostiach týchto materiálov a krycích vrstiev.

V prípade predných hmlových svietidiel triedy B:

2.3.1. stručná technická špecifikácia vrátane kategórie použitej žiarovky podľa predpisu č. 37 a jeho série zmien a doplnení platnej v čase podania žiadosti o typové schválenie dokonca aj vtedy, keď sa žiarovka nemôže vymeniť;

2.3.2. dve vzorky z každého typu predného hmlového svietidla, jedna vzorka určená na montáž na ľavú stranu vozidla a jedna vzorka určená na montáž na pravú stranu vozidla.

V prípade predných hmlových svietidiel triedy F3:

2.4.1. stručná technická špecifikácia vrátane kategórie použitého zdroja, resp. zdrojov svetla; tento (tieto) zdroj(-e) svetla musia byť uvedené v predpise č. 37 alebo predpise č. 99 a ich sériách zmien a doplnení platných v čase podania žiadosti o typové schválenie dokonca aj vtedy, keď sa zdroj svetla nemôže vymeniť;

2.4.2. v prípade modulu(-ov) LED alebo generátora svetla musí byť uvedený špecifický identifikačný kód modulu. Výkresy musia obsahovať dostatočné údaje na ich identifikáciu a musia zobrazovať polohu určenú pre špecifický identifikačný kód a obchodnú značku žiadateľa;

značka a typy predradníka(-ov) a/alebo prípadne zariadenia na reguláciu zdroja svetla musia byť špecifikované:

2.4.3.1. v prípade adaptívneho predného hmlového svietidla stručný opis regulátora meniteľnej svietivosti;

2.4.3.2. v prípade použitia zariadenia na reguláciu zdroja svetla, ktoré nie je časťou zariadenia, napätie s toleranciami alebo celkový rozsah napätia na svorkách tohto zariadenia na reguláciu zdroja svetla.

2.4.4. Ak je predné hmlové svietidlo vybavené modulom(-mi) LED alebo systémom rozdelenia svetla, poskytne sa stručná technická špecifikácia. Tieto informácie musia zahŕňať číslo pridelené výrobcovi zdroja svetla, rozmerový výkres a základné elektrické a fotometrické hodnoty, údaj o tom, či zdroj svetla spĺňa požiadavky na UV žiarenie stanovené v bode 4.6 prílohy 12 k tomuto predpisu, úradný skúšobný protokol vzťahujúci sa na bod 5.9 tohto predpisu a reálny svetelný tok.

2.4.5. V prípade použitia systému rozdelenia svetla časť, resp. časti systému, ktoré sú určené na poskytovanie predného hmlového svetla. Okrem toho stručná technická špecifikácia vrátane zoznamu svetlovodu(-ov) a súvisiacich optických komponentov a informácie opisujúce generátor(-y) svetla dostatočné na ich identifikáciu. Tieto informácie musia zahŕňať číslo časti pridelené výrobcom generátora svetla, rozmerový výkres, základné elektrické a fotometrické hodnoty a úradný skúšobný protokol podľa bodu 5.9 tohto predpisu.

V prípade zdroja svetla s plynovou výbojkou:

2.4.6.1. predradník, ktorý môže byť úplne alebo čiastočne zabudovaný v prednom hmlovom svietidle;

2.4.6.2. na typové schválenie systému rozdelenia svetla používajúceho nevymeniteľný zdroj svetla s plynovou výbojkou, ktorý nebol schválený podľa predpisu č. 99, dve vzorky systému vrátane generátora svetla a prípadne jeden predradník z každého použitého typu.

2.4.7. V prípade modulu(-ov) LED alebo systému rozdelenia svetla, a ak sa neprijalo žiadne opatrenie týkajúce sa krytu, predné hmlové svietidlo alebo komponenty systému rozdelenia svetla vyrobené z plastového materiálu s UV žiarením (plynová výbojka) zdrojov svetla, napr. sklené filtre zachytávajúce UV žiarenie:

jedna vzorka každého príslušného materiálu. Musia mať podobnú geometriu ako tie, ktoré sú na prednom hmlovom svietidle alebo systéme osvetlenia, ktoré sa majú skúšať. Každá vzorka materiálu musí mať rovnaký vzhľad a prípadne povrchovú úpravu, aké sa majú použiť na prednom hmlovom svietidle, ktoré sa má schváliť.

2.4.8. V prípade schválenia predného hmlového svietidla podľa bodu 2.4.8 a/alebo podľa bodu 5.9 obsahujúceho plastové rozptylové sklá a/alebo vnútorné optické časti vyrobené z plastu, ktoré už boli odskúšané:

materiály, z ktorých sú vyrobené rozptylové sklá, krycie vrstvy alebo prípadné optické časti musia byť doplnené skúšobnými protokolmi o materiáloch skúšaných na odolnosť voči UV žiareniu;

2.4.9. dve vzorky z každého typu predného hmlového svietidla, jedna vzorka určená na montáž na ľavú stranu vozidla a jedna vzorka určená na montáž na pravú stranu vozidla; alebo spárovaná dvojica predných hmlových svietidiel;

2.4.10. prípadne zariadenie na reguláciu zdroja svetla;

2.4.11. prípadne ovládač meniteľnej svietivosti alebo generátor zabezpečujúci rovnaké signály.

2.5. Pred udelením schválenia príslušný orgán overí, či existujú dostatočné opatrenia na zabezpečenie účinných kontrol zhody výroby.

3. OZNAČENIA

3.1. Vzorky typu predného hmlového svietidla systému rozdelenia svetla, predložené na schválenie, musia byť jasne, čitateľne a nezmazateľné označené:

a v prípade predného hmlového svietidla triedy F3:

3.2. Na rozptylovom skle a aj na telese každého hmlového svietidla (3) musí byť k dispozícii dostatočne veľké miesto na umiestnenie schvaľovacej značky a doplnkových symbolov uvedených v bode 3; tieto miesta musia byť udané na výkresoch uvedených v bode 2.2.1.

3.3. Schvaľovacie označenie musí byť umiestnené na vnútornej alebo vonkajšej časti (priehľadnej alebo nepriehľadnej) zariadenia, ktorá nemôže byť oddelená od priehľadnej časti zariadenia vyžarujúceho svetlo; v prípade systému rozdelenia svetla s vonkajšími rozptylovými sklami zabudovanými vo svetlovode sa táto podmienka považuje za splnenú, ak je schvaľovacia značka umiestnená aspoň na generátore svetla a na svetlovode alebo na jeho ochrannom kryte. V každom prípade musí byť označenie viditeľné, pokiaľ je zariadenie namontované na vozidle, aspoň pri otvorení pohyblivej časti, ako je kapota, veko batožinového priestoru alebo dvere.

V prípade predných hmlových svietidiel triedy F3:

3.4.1. v prípade systému rozdelenia svetla musí byť generátor, resp. generátory svetla označené menovitým napätím a výkonom vo wattoch a v prípade, že elektronické zariadenie na reguláciu zdroja svetla nie je súčasťou zariadenia, generátor, resp. generátory svetla musia mať obchodný názov alebo značku výrobcu a číslo časti;

3.4.2. v prípade svietidiel s modulom, resp. modulmi LED musí byť svietidlo označené menovitým napätím, menovitým výkonom vo wattoch a špecifickým identifikačným kódom zdroja svetla.

Modul, resp. moduly LED predložené spolu so žiadosťou o schválenie svietidla:

3.5.1. musia byť označené obchodným názvom alebo obchodnou značkou žiadateľa; toto označenie musí byť jasne čitateľné a nezmazateľné;

3.5.2. musia mať špecifický identifikačný kód modulu; táto značka musí byť jasne čitateľná a nezmazateľná.

Tento špecifický identifikačný kód modulu sa musí začínať písmenami „MD“ pre „MODULE“, za ktorými nasleduje schvaľovacia značka bez kruhu predpísaného v bode 4.2.1; tento špecifický identifikačný kód modulu musí byť uvedený na výkresoch podľa bodu 2.2.1 a v prípade použitia niekoľkých neidentických modulov LED musia byť za ním uvedené doplňujúce symboly alebo znaky. Schvaľovacia značka nemusí byť rovnaká ako na svietidle, v ktorom sa modul použije, no obe označenia musia byť od rovnakého žiadateľa.

3.6. Ak sa použije zariadenie na reguláciu zdroja svetla, ktoré nie je súčasťou modulu LED, musí byť označené špecifickým identifikačným kódom, resp. kódmi, menovitým vstupným napätím a výkonom vo wattoch.

4. TYPOVÉ SCHVÁLENIE

4.1. Všeobecné

4.1.1. Ak všetky vzorky typu predného hmlového svietidla, predložené podľa bodu 2, spĺňajú ustanovenia tohto predpisu, typové schválenie sa udelí.

4.1.2. Pokiaľ zoskupené, združené alebo zlúčené svietidlá spĺňajú požiadavky viacerých predpisov, môže sa za predpokladu, že každé zo zoskupených, združených alebo zlúčených svietidiel spĺňa príslušné ustanovenia, prideliť jedna schvaľovacia značka.

4.1.3. Každému schválenému typu sa prideľuje schvaľovacie číslo. Jeho prvé dve číslice (v súčasnosti 03) udávajú sériu zmien a doplnení zahŕňajúcu posledné závažné technické zmeny predpisu v čase vydania typového schválenia. Tá istá zmluvná strana nesmie podľa tohto predpisu prideliť to isté číslo inému typu predného hmlového svietidla s výnimkou rozšírenia typového schválenia na zariadenie, ktoré sa líši iba farbou vyžarovaného svetla.

4.1.4. Oznámenie o schválení alebo o rozšírení, zamietnutí či odňatí typového schválenia alebo o definitívnom zastavení výroby typu predného hmlového svietidla podľa tohto predpisu sa oznámi stranám Dohody z roku 1958 uplatňujúcim tento predpis prostredníctvom formulára, ktorého vzor je uvedený v prílohe 1 k tomuto predpisu, s údajmi podľa bodu 2.2 tohto predpisu.

4.1.5. Okrem značky opísanej v bode 3.1 musí byť na každom prednom hmlovom svietidle, zhodnom s typom schváleným podľa tohto predpisu, na mieste uvedenom v bode 3.2 pripevnená schvaľovacia značka.

4.2. Zloženie schvaľovacej značky

Schvaľovacia značka pozostáva:

z medzinárodnej schvaľovacej značky pozostávajúcej:

4.2.1.1. z písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila (4), a

4.2.1.2. zo schvaľovacieho čísla predpísaného v bode 4.1.3

a tohto doplnkového symbolu (alebo symbolov):

4.2.2.1. na predných hmlových svietidlách spĺňajúcich požiadavky predpisu v prípade:

4.2.2.2. zo skupiny písmen „PL“ na predných hmlových svietidlách s rozptylovým sklom z plastového materiálu pripevnených vedľa symbolov predpísaných v bode 4.2.2.1.

Na formulároch schválenia a oznámenia zasielaných krajinám, ktoré sú zmluvnými stranami dohody a ktoré uplatňujú tento predpis, musí byť v každom prípade vyznačený príslušný druh prevádzky použitý počas skúšobného postupu podľa bodu 1.1.1 prílohy 5 a povolené napätia podľa bodu 1.1.2 prílohy 5.

V príslušných prípadoch sa zariadenie musí označiť takto:

4.2.2.3.1. na jednotkách spĺňajúcich požiadavky tohto predpisu, ktoré sú skonštruované tak, že vlákno(-a) jednej funkcie nesmie(-ú) byť žeravené súčasne s vláknom ktorejkoľvek funkcie, s ktorou môže(-u) byť zlúčené, musí byť za symbolom jeho funkcie v schvaľovacej značke umiestnená lomka (/).

4.2.2.3.2. Pokiaľ však nesmie byť súčasne rozsvietené iba predné hmlové svietidlo a stretávacie svietidlo, umiestni sa lomka za symbol hmlového svietidla, pričom tento symbol sa umiestni buď oddelene, alebo na konci kombinácie symbolov.

4.2.2.3.3. Na jednotkách, ktoré spĺňajú požiadavky prílohy 5 k tomuto predpisu len pri napájaní napätím 6 V alebo 12 V, sa neďaleko držiaka pätice žiarovky umiestni symbol tvorený číslicou 24 preškrtnutou šikmým krížom (×).

4.2.2.4. Zlúčenie svietidiel stretávacieho svetla a predného hmlového svietidla je možné vtedy, keď sú splnené požiadavky predpisu č. 48.

4.2.2.5. Predné hmlové svietidlá triedy F3 s asymetrickým rozdelením svetla, ktoré nesmú byť bez rozlíšenia namontované na oboch stranách vozidla, musia byť označené šípkou smerujúcou mimo vozidla.

4.2.2.6. Prvé dve číslice (v súčasnosti 03), ktoré označujú poslednú sériu zmien a doplnení tohto predpisu s poslednými závažnými technickými zmenami, platnú k dátumu vydania typového schválenia, musia byť vyznačené v blízkosti uvedených doplnkových symbolov.

4.2.2.7. Značky a symboly uvedené v bodoch 4.2.1 a 4.2.2 musia byť jasne čitateľné a nezmazateľné dokonca aj vtedy, keď je predné hmlové svietidlo namontované na vozidle.

4.3. Usporiadanie schvaľovacej značky

4.3.1. Samostatné svietidlá

Príklady usporiadania schvaľovacej značky s uvedenými doplnkovými symbolmi sú uvedené v prílohe 3 k tomuto predpisu.

4.3.2. Zoskupené, združené alebo zlúčené svietidlá

Keď sa zistí, že zoskupené, združené alebo zlúčené svietidlá spĺňajú požiadavky niekoľkých predpisov, možno ich opatriť jednou medzinárodnou schvaľovacou značkou pozostávajúcou z písmena „E“ v kruhu, za ktorým nasleduje rozlišovacie číslo krajiny, ktorá schválenie udelila, a schvaľovacie číslo. Táto schvaľovacia značka môže byť umiestnená kdekoľvek na zoskupených, združených alebo zlúčených svietidlách za predpokladu, že:

4.3.2.1.1. je viditeľná po ich inštalovaní;

4.3.2.1.2. žiadna z častí zoskupených, združených alebo zlúčených svietidiel, ktorá prenáša svetlo, sa nemôže odstrániť, aby sa súčasne neodstránila schvaľovacia značka;

musí sa vyznačiť identifikačný symbol a v prípade potreby aj predpísaná šípka pre každé svietidlo prislúchajúce každému predpisu, podľa ktorého bolo schválenie udelené, spolu so zodpovedajúcou sériou zmien a doplnení zahŕňajúcou posledné závažné technické zmeny predpisu v čase vydania schválenia:

4.3.2.2.1. buď na príslušnej ploche vyžarujúcej svetlo;

4.3.2.2.2. alebo v skupine, tak aby bolo možné každé zo zoskupených, združených alebo zlúčených svietidiel jasne identifikovať.

4.3.2.3. Rozmer častí jednej schvaľovacej značky nesmie byť menší ako minimálny rozmer požadovaný pre najmenšiu z jednotlivých značiek, podľa ktorých bolo schválenie udelené.

4.3.2.4. Každému schválenému typu sa prideľuje schvaľovacie číslo. Tá istá zmluvná strana nesmie to isté číslo prideliť inému typu zoskupených, združených alebo zlúčených svietidiel, na ktoré sa tento predpis vzťahuje.

4.3.2.5. Príklady usporiadania schvaľovacích značiek pre zoskupené, združené alebo zlúčené svietidlá s uvedenými doplnkovými symbolmi sú uvedené na obrázku 3 prílohy 3 k tomuto predpisu.

V prípade svietidiel, ktorých rozptylové sklá sa použijú pre rôzne typy predných hmlových svietidiel a ktoré môžu byť zlúčené alebo zoskupené s inými svietidlami, platia ustanovenia bodu 4.3.2.

4.3.3.1. Okrem toho, ak sa použije to isté rozptylové sklo v rôznych typoch svietidiel, môže byť toto sklo vybavené rôznymi schvaľovacími značkami pre rôzne typy predných hmlových svietidiel alebo jednotiek svietidiel za predpokladu, že teleso predného hmlového svietidla aj v prípade, že nemôže byť od rozptylového skla oddelené, je tiež vybavené priestorom predpísaným v bode 3.2 a má schvaľovacie značky súčasných funkcií.

Ak rôzne typy predných hmlových svietidiel majú to isté teleso, môže byť toto teleso označené rôznymi schvaľovacími značkami.

4.3.3.2. Príklady usporiadania schvaľovacích značiek týkajúcich sa uvedených prípadov sú uvedené na obrázku 4 v prílohe 3 k tomuto predpisu.

5. VŠEOBECNÉ ŠPECIFIKÁCIE

5.1. Každá vzorka predného hmlového svietidla predložená podľa bodu 2.2 musí spĺňať špecifikácie stanovené v bodoch 6 a 7 tohto predpisu.

Predné hmlové svietidlá musia byť konštruované a vyrobené tak, aby sa pri bežnom použití zachovala ich uspokojivá prevádzka i napriek vibráciám, ktorým môžu byť vystavené, a aby si zachovali vlastnosti stanovené týmto predpisom. Musí byť zreteľne označená správna poloha rozptylového skla a rozptylové sklo a odrážač musia byť zaistené tak, aby sa zabránilo ich otáčaniu počas prevádzky. Splnenie požiadaviek tohto bodu sa overí vizuálnou kontrolou a v prípade potreby i skúšobnou montážou.

5.2.1. Predné hmlové svietidlá musia byť upevnené zariadením, ktoré umožňuje také ich nastavenie na vozidlách, aby spĺňali požiadavky, ktoré sa na ne vzťahujú. Takéto zariadenie sa nemôže montovať na jednotky, v prípade ktorých nemožno rozptylové sklo a odrážač oddeliť za predpokladu, že použitie takýchto jednotiek sa obmedzí na vozidlá, na ktorých sa nastavenie predných hmlových svietidiel môže vykonať inými prostriedkami. Ak predné hmlové svietidlo a iné predné svietidlo vybavené vlastným zdrojom svetla sú spojené a tvoria ucelenú jednotku, musí nastavovacie zariadenie umožniť, aby bol každý optický systém nastavený jednotlivo.

5.2.2. Tieto ustanovenia sa však nevzťahujú na zostavy, ktorých odrážače sú neoddeliteľné. Na tento typ zostáv sa vzťahujú požiadavky bodu 6.3.4 alebo prípadne 6.4.3.

5.3. Aby bolo zabezpečené, že nedôjde k nadmernej zmene fotometrických vlastností, vykonajú sa doplnkové skúšky podľa požiadaviek prílohy 5.

5.4. Pokiaľ je rozptylové sklo predného hmlového svietidla z plastového materiálu, skúšky sa vykonávajú podľa požiadaviek prílohy 6.

5.5. V prípade použitia vymeniteľných zdrojov svetla:

V prípade triedy B musí byť predné hmlové svietidlo vybavené jednou žiarovkou schválenou podľa predpisu č. 37 dokonca aj vtedy, keď sa žiarovka nemôže vymeniť. Akákoľvek kategória alebo kategórie žiaroviek schválených podľa predpisu č. 37 sa môže(-u) použiť za predpokladu, že v predpise č. 37 a jeho sérii zmien a doplnení platných v čase predloženia žiadosti o typové schválenie nie je uvedené žiadne obmedzenie týkajúce sa ich použitia.

5.6.1. Dokonca aj vtedy, keď sa žiarovka nemôže vymeniť, musí spĺňať požiadavky bodu 5.6.

V prípade triedy F3 je zdrojom svetla:

5.7.1. jeden alebo niekoľko vymeniteľných zdrojov svetla schválených podľa predpisu č. 37 alebo predpisu č. 99 a ich sérií zmien a doplnení platných v čase predloženia žiadosti o typové schválenie;

5.7.2. a/alebo jeden alebo niekoľko modulov LED, pričom sa na ne vzťahujú požiadavky prílohy 12 k tomuto predpisu. Overuje sa splnenie týchto požiadaviek;

5.7.3. a/alebo generátory svetla, pričom sa na ne vzťahujú požiadavky prílohy 12 k tomuto predpisu. Overuje sa splnenie týchto požiadaviek.

5.8. Dokonca aj vtedy, keď sa tieto zdroje svetla nemôžu vymeniť, musia spĺňať požiadavky bodu 5.7.

V prípade modulu LED alebo generátora svetla sa kontroluje, či:

5.9.1. je konštrukcia modulu(-ov) LED alebo generátora(-ov) svetla taká, aby mohli byť namontované len v správnej polohe;

5.9.2. sú prípadné neidentické zdroje svetla nevymeniteľné v rámci toho istého puzdra svietidla;

5.9.3. je modul, resp. moduly LED alebo generátor, resp. generátory svetla odolné proti neoprávnenej manipulácii.

5.10. V prípade predných hmlových svietidiel so zdrojom(-mi) svetla s celkovým reálnym svetelným tokom nad 2 000 lumenov musí byť v bode 10 formulára oznámenia v prílohe 1 uvedený odkaz.

Ak je rozptylové sklo predného hmlového svietidla vyrobené z plastových materiálov, vykonajú sa skúšky podľa požiadaviek prílohy 6.

5.11.1. Odolnosť komponentov prepúšťajúcich svetlo, umiestnených vnútri predného hmlového svietidla proti UV žiareniu, sa skúša podľa bodu 2.7 prílohy 6.

5.11.2. Skúška podľa bodu 5.11.1 nie je potrebná, ak sa použili zdroje svetla takého typu s nízkym UV žiarením špecifikované v predpise č. 99 alebo v prílohe 12 k tomuto predpisu alebo ak sa prijmú opatrenia na tienenie relevantných komponentov svietidla pred UV žiarením napr. prostredníctvom sklených filtrov.

5.12. Predné hmlové svietidlo a jeho predradník alebo zariadenie na reguláciu zdroja svetla nesmú spôsobiť radiačné rušenie ani poruchy napájacieho vedenia, ktoré vyvolajú poruchu iných elektrických/elektronických systémov vozidla (5).

5.13. Sú povolené predné hmlové svietidlá určené na nepretržitú prevádzku s doplnkovým systémom na reguláciu svietivosti vyžarovaného svetla alebo tie, ktoré sú zlúčené s ďalšou funkciou, používajú spoločný zdroj svetla a sú určené na nepretržitú prevádzku s doplnkovým systémom na reguláciu svietivosti vyžarovaného svetla.

5.14. V prípade triedy F3 sa ostrosť a linearity rozhrania skúšajú podľa požiadaviek prílohy 9.

6. OSVETLENIE

6.1. Predné hmlové svietidlá musia byť konštruované tak, aby zaručili osvetlenie s obmedzením oslnenia.

6.2. Svietivosť predného hmlového svietidla sa meria vo vzdialenosti 25 m prostredníctvom fotoelektrického článku s úžitkovou plochou nachádzajúcou sa vo štvorci s dĺžkou strany 65 mm.

Bod HV je stredový bod (v ktorom sa stretávajú) súradnicového systému a vertikálnej polárnej osi. Priamka h je vodorovná a prechádza bodom HV (pozri prílohu 4 k tomuto predpisu).

V prípade predných hmlových svietidiel triedy B:

sa použije bezfarebná štandardná (etalónová) žiarovka podľa predpisu č. 37 kategórie špecifikovanej výrobcom, ktorú môže dodať výrobca lebo žiadateľ.

6.3.1.1. Počas skúšania predného hmlového svietidla musí byť napájanie tejto žiarovky regulované tak, aby sa dosiahol referenčný svetelný tok stanovený v príslušnom liste údajov predpisu č. 37.

6.3.1.2. Počas skúšania žiarovky predného hmlového svietidla, ktorá sa nemôže vymeniť, sa napätie na svorkách žiarovky nastaví na 12,0 V.

6.3.2. Predné hmlové svietidlo sa považuje za vyhovujúce, ak sú splnené fotometrické požiadavky aspoň s jednou štandardnou žiarovkou.

Zameriavacia stena na vizuálne nastavenie (pozri prílohu 4 k tomuto predpisu) sa umiestni buď vo vzdialenosti 10 m, alebo vo vzdialenosti 25 m pred predným hmlovým svietidlom.

6.3.3.1. Svetelný lúč musí na tejto zameriavacej stene so šírkou minimálne 5,0° po obidvoch stranách čiary v vytvoriť symetrické a v podstate horizontálne rozhranie, aby bolo možné vizuálne vertikálne nastavenie.

6.3.3.2. Predné hmlové svietidlo sa musí nastaviť tak, aby bolo rozhranie na zameriavacej stene 1,15° pod čiarou h.

6.3.4. Takto nastavené predné hmlové svietidlo musí spĺňať požiadavky bodu 6.3.5.

6.3.5. Osvetlenie (pozri bod 2.1 prílohy 4) musí spĺňať tieto požiadavky:

Osvetlenie sa meria buď v bielom, alebo selektívne žltom svetle podľa požiadaviek výrobcu pre bežnú prevádzku predného hmlového svietidla.

Odchýlky znižujúce primeranú viditeľnosť v zónach B a C nie sú povolené.

6.3.6. Pri rozložení svetla podľa tabuľky v bode 6.3.5 sú vnútri oblasti nad 15° povolené úzke škvrny alebo pásy so svietivosťou maximálne 160 cd, ak nezasahujú za kužeľový uhol veľkosti 2° alebo nie sú širšie než 1°. Ak sa vyskytujú niekoľkonásobné škvrny alebo pásy, musia byť oddelené minimálnym uhlom 10°.

6.4. V prípade predných hmlových svietidiel triedy F3

V závislosti od zdroja svetla sa uplatňujú tieto podmienky.

V prípade vymeniteľných zdrojov svetla:

6.4.1.1.1. v prípade predných hmlových svietidiel musí aspoň jedna úplná sada vhodných štandardných (etalónových) žiaroviek, ktorú môže dodať výrobca alebo žiadateľ, spĺňať požiadavky bodu 6.4.3 tohto predpisu.

V prípade žiaroviek pracujúcich priamo pod napätím elektrického systému vozidla:

predné hmlové svietidlo sa kontroluje pomocou bezfarebnej štandardnej (etalónovej) žiarovky podľa predpisu č. 37.

Počas skúšania predného hmlového svietidla musí byť napájanie tejto žiarovky, resp. žiaroviek regulované tak, aby sa dosiahol referenčný svetelný tok stanovený v príslušnom liste údajov predpisu č. 37.

6.4.1.1.2. V prípade systému, ktorý používa zariadenie na reguláciu zdroja svetla, ktoré je súčasťou svietidla, sa na vstupných svorkách svietidla použije napätie stanovené žiadateľom. Pred kontrolou zhody sa nameraná fotometrická hodnota vynásobí faktorom 0,7.

6.4.1.1.3. V prípade systému, ktorý používa zariadenie na reguláciu zdroja svetla, ktoré nie je súčasťou svietidla, sa na vstupných svorkách tohto zariadenia na reguláciu zdroja svetla použije napätie stanovené žiadateľom. Skúšobné laboratórium si od žiadateľa vyžiada osobitné zariadenie na reguláciu zdroja svetla potrebné na napájanie zdroja svetla a príslušné funkcie. Prípadná identifikácia uvedeného zariadenia na reguláciu zdroja svetla a/alebo použité napätie vrátane prípustných odchýlok sa uvedú vo formulári oznámenia uvedenom v prílohe 1 k tomuto predpisu. Pred kontrolou zhody sa nameraná fotometrická hodnota vynásobí faktorom 0,7.

6.4.1.2. V prípade zdroja svetla s plynovou výbojkou:

použije sa štandardný zdroj svetla podľa predpisu č. 99, ktorý sa používal minimálne počas 15 cyklov v súlade s bodom 4 prílohy 4 k predpisu č. 99.

Počas skúšania predného hmlového svietidla sa napätie na svorkách predradníka musí regulovať tak, aby sa s toleranciou ±0,1 V udržalo na hodnote 13,5 V pre 12 V systém alebo na napätí vozidla podľa špecifikácie žiadateľa.

Pred kontrolou zhody sa namerané hodnoty svietivosti vynásobia faktorom 0,7.

Reálny svetelný tok zdroja svetla s plynovou výbojkou sa môže líšiť od toku uvedeného v predpise č. 99. V takom prípade sa hodnoty svietivosti zodpovedajúco upravia.

6.4.1.3. V prípade nevymeniteľných zdrojov svetla:

všetky merania predných hmlových svietidiel vybavených nevymeniteľnými zdrojmi svetla sa robia pri napätí 6,3 V, 13,2 V alebo 28,0 V alebo inom napätí vozidla špecifikovanom žiadateľom. Skúšobné laboratórium si od žiadateľa vyžiada osobitné zariadenie potrebné na napájanie zdrojov svetla. Na vstupných svorkách svietidla sa použije skúšobné napätie. Pred kontrolou zhody sa namerané hodnoty svietivosti vynásobia faktorom 0,7.

6.4.1.4. V prípade modulov LED:

všetky merania predných hmlových svietidiel vybavených modulom(-mi) LED sa robia pri napätí 6,3 V, 13,2 V alebo 28,0 V, ak nie je v tomto predpise stanovené inak. Moduly LED ovládané elektronickým zariadením na reguláciu zdroja svetla sa merajú podľa pokynov žiadateľa.

Pred kontrolou zhody sa namerané hodnoty svietivosti vynásobia faktorom 0,7.

6.4.1.5. Zhoda s požiadavkami bodu 5.9.1 sa overí minimálne z hľadiska hodnôt uvedených v riadku 3 a 4 tabuľky v bode 6.4.3.

Fotometrické nastavenie a podmienky merania

6.4.2.1. Zameriavacia stena na vizuálne nastavenie (pozri bod 2.2 prílohy 4) sa umiestni buď vo vzdialenosti 10 m, alebo vo vzdialenosti 25 m pred predným hmlovým svietidlom.

6.4.2.2. Svetelný lúč musí na tejto zameriavacej stene so šírkou minimálne 5,0° po obidvoch stranách čiary v vytvoriť symetrické a v podstate horizontálne rozhranie, aby bolo možné vizuálne vertikálne nastavenie. V prípade, že vizuálne zameranie vedie k problémom alebo nejednoznačným polohám, použije sa prístrojová metóda uvedená v bode 5 prílohy 9 po potvrdení kvality rozhrania opísanej v bode 6.4.2.3.

6.4.2.3. Ostrosť rozhrania sa skúša podľa požiadaviek bodu 4.1.2 prílohy 9. Hodnota G nesmie byť menšia ako 0,08.

Linearita rozhrania sa skúša podľa požiadaviek bodu 4.1.3 prílohy 9 a časť čiary rozhrania slúžiaca na vertikálne nastavenie musí byť horizontálna v rozmedzí 3° vľavo a 3° vpravo od čiary v-v. Linearita sa považuje za vyhovujúcu, ak sa vertikálne polohy inflexných bodov stanovených podľa metódy opísanej v bode 3.2 prílohy 9 v rozmedzí 3° vľavo a 3° vpravo od čiary v-v neodchyľujú o viac než ± 0,20°.

6.4.2.4. Predné hmlové svietidlo sa nastaví tak, aby rozhranie na stene bolo 1° pod čiarou h podľa požiadaviek bodu 2 prílohy 9.

6.4.3. Fotometrické požiadavky

Takto nastavené predné hmlové svietidlo musí spĺňať fotometrické požiadavky uvedené v nasledujúcej tabuľke (pozri aj bod 2.2 prílohy 4 k tomuto predpisu):

6.4.3.1. Osvetlenie sa meria buď bielym, alebo farebným svetlom podľa predpisu žiadateľa na použitie predného hmlového svietidla v normálnej prevádzke. Odchýlky znižujúce primeranú viditeľnosť v zóne nad čiarou 5 v rozmedzí 10° vľavo a 10° vpravo nie sú povolené.

6.4.3.2. Na žiadosť žiadateľa sa môžu oddelene skúšať dve predné hmlové svietidlá predstavujúce spárovanú dvojicu zodpovedajúcu bodu 4.2.2.5. V takom prípade stanovené požiadavky na čiary 6, 7, 8 a 9 a zónu D v tabuľke v bode 6.4.3 platia ako polovičné hodnoty súčtu odčítaných hodnôt pravého a ľavého predného hmlového svietidla. Avšak každé z dvoch predných hmlových svietidiel musí spĺňať aspoň 50 percent minimálnej hodnoty požadovanej pre čiaru 6.

6.4.3.3. V oblasti medzi čiarami 1 až 5 na obrázku 3 v prílohe 4 by mala byť vzorka svetelného lúča v podstate rovnomerná. Zmeny v svietivosti znižujúce primeranú viditeľnosť medzi čiarami 6, 7, 8 a 9 nie sú povolené.

6.4.3.4. Pri rozložení svetla podľa tabuľky v bode 6.4.3 v oblasti zahŕňajúcej meracie body 1 až 10 a čiaru 1 alebo v oblasti medzi čiarami 1 a 2 sú povolené úzke škvrny alebo pásy so svietivosťou maximálne 120 cd, ak nezasahujú za kužeľový uhol veľkosti 2° alebo nie sú širšie než 1°. Ak sa vyskytujú niekoľkonásobné škvrny alebo pásy, musia byť oddelené minimálnym uhlom 10°.

6.4.3.5. Ak nie sú splnené požiadavky na stanovenú svietivosť, je povolené opätovné zameranie polohy rozhrania do ± 0,5° vertikálne a/alebo ± 2° horizontálne. V tejto opätovne zameranej polohe musia byť splnené všetky fotometrické požiadavky.

Iné fotometrické požiadavky

6.4.4.1. V prípade predných hmlových svietidiel vybavených zdrojmi svetla s plynovou výbojkou nesmie svietivosť v meracom bode ležiacom 0° horizontálne a 2° D vertikálne presiahnuť 800 cd štyri sekundy po aktivácii hmlového svietidla, ktoré nebolo v prevádzke minimálne 30 minút.

Na prispôsobenie sa hustej hmle alebo podobným podmienkam zníženej viditeľnosti je povolené automaticky meniť svietivosť za predpokladu, že:

Systém sa z hľadiska kontroly zhody s ustanoveniami bodu 6.4.1.1.2 považuje za vyhovujúci, ak svietivosti ostávajú v rozsahu 60 % až 100 % hodnôt uvedených v tabuľke v bode 6.4.3.

6.4.4.2.1. Vo formulári oznámenia (príloha 1 bod 10) sa uvedie príslušný záznam.

6.4.4.2.2. Technická služba zodpovedná za typové schvaľovanie overuje, či systém zabezpečuje automatické zmeny, tak aby sa dosiahlo dostatočné osvetlenie vozovky, ktoré by neobťažovalo vodiča ani iných účastníkov cestnej premávky.

6.4.4.2.3. Fotometrické merania sa vykonávajú podľa pokynov žiadateľa.

7. FARBA

Farba svetla vyžarovaného predným hmlovým svietidlom musí byť buď biela, alebo selektívne žltá, podľa voľby žiadateľa. Prípadná selektívne žltá farba svetla sa môže dosiahnuť buď farbou zdroja svetla, alebo rozptylovým sklom predného hmlového svietidla, alebo akýmikoľvek inými vhodnými prostriedkami.

7.1. Kolorimetrické charakteristiky predného hmlového svietidla sa merajú s napätiami stanovenými v bodoch 6.3 a 6.4.

8. STANOVENIE OBŤAŽOVANIA (OSLNENIA)

Treba stanoviť mieru rušivého oslnenia, zavineného predným hmlovým svietidlom (10).

9. ZMENY TYPU PREDNÉHO HMLOVÉHO SVIETIDLA A ROZŠÍRENIE SCHVÁLENIA

Každá zmena typu predného hmlového svietidla sa oznamuje správnemu orgánu, ktorý tomuto typu predného hmlového svietidla udelil typové schválenie. Orgán môže potom:

9.1.1. konštatovať, že vykonané zmeny nemajú výrazne nepriaznivý vplyv a že predné hmlové svietidlo v každom prípade stále spĺňa predpísané požiadavky

alebo

9.1.2. požadovať od technickej služby zodpovednej za vykonávanie schvaľovacích skúšok ďalší skúšobný protokol.

9.2. Potvrdenie alebo zamietnutie typového schválenia so špecifikovaním zmeny sa oznamuje stranám dohody, ktoré uplatňujú tento predpis, postupom špecifikovaným v bode 4.1.4.

9.3. Príslušný orgán, ktorý vydáva rozšírenie schválenia, priradí každému takémuto rozšíreniu poradové číslo a informuje o tom ostatné strany dohody z roku 1958 uplatňujúce tento predpis prostredníctvom formulára oznámenia, ktorého vzor je uvedený v prílohe 1 k tomuto predpisu.

10. ZHODA VÝROBY

10.1. Predné hmlové svietidlá schválené podľa tohto predpisu musia byť vyrobené tak, aby zodpovedali typu schválenému na základe splnenia požiadaviek stanovených v bodoch 6 a 7 tohto predpisu a v prílohe 7.

10.2. Na overenie splnenia požiadaviek bodu 10.1 sa musia vykonať príslušné kontroly výroby.

Držiteľ schválenia musí hlavne:

10.3.1. zabezpečiť existenciu postupov účinného riadenia kvality výrobkov;

10.3.2. mať prístup ku kontrolnému vybaveniu nevyhnutnému na overovanie zhody každého schválenému typu;

10.3.3. zabezpečiť, aby sa zaznamenávali výsledky skúšok a počas lehoty stanovenej správnym orgánom boli dostupné príslušné dokumenty;

10.3.4. analyzovať výsledky každého typu skúšky s cieľom overiť a zabezpečiť stálosť vlastností výrobku umožňujúcich zmeny priemyselnej výroby;

10.3.5. zabezpečiť pre každý typ výrobku vykonanie aspoň skúšok predpísaných v prílohe 6 k tomuto predpisu s toleranciami predpísanými v prílohe 2 k tomuto predpisu;

10.3.6. zabezpečiť, aby akékoľvek odobraté vzorky vykazujúce nezhodu s príslušným typom skúšky boli dôvodom pre ďalší odber vzoriek a ďalšiu skúšku. Na obnovenie zhody zodpovedajúcej výroby sa vykonajú všetky potrebné kroky.

Príslušný orgán, ktorý udelil schválenie, môže kedykoľvek overiť zhodu kontrolných metód, ktoré sa používajú v každom výrobnom závode.

10.4.1. Pri každej kontrole sa prítomnému inšpektorovi predkladajú knihy skúšok a záznamy z kontrol výroby.

10.4.2. Inšpektor môže náhodne odobrať vzorky, ktoré sa preskúšajú v laboratóriu výrobcu. Minimálny počet vzoriek sa môže určiť na základe výsledkov vlastných kontrol výrobcu.

10.4.3. Pokiaľ sa javí úroveň kvality nedostatočná alebo keď sa zdá byť nevyhnutné overiť platnosť skúšok podľa ustanovení bodu 10.4.2, inšpektor vyberie vzorky, ktoré majú byť odoslané technickej službe vykonávajúcej schvaľovacie skúšky, s použitím kritérií stanovených v prílohe 7 k tomuto predpisu s prípustnými odchýlkami predpísanými v prílohe 2 k tomuto predpisu.

10.4.4. Príslušný orgán môže vykonať ktorékoľvek skúšky predpísané týmto predpisom. Tieto skúšky sa vykonajú na náhodne vybraných vzorkách bez narušenia splnenia dodacích záväzkov výrobcu a v súlade s kritériami stanovenými v prílohe 7 s prípustnými odchýlkami predpísanými v prílohe 2 k tomuto predpisu.

10.4.5. Príslušný orgán sa musí snažiť dosiahnuť frekvenciu kontrol raz za každé dva roky. Je však na uvážení príslušného orgánu rozhodnúť o frekvencii kontrol podľa stupňa dôvery v systéme zabezpečenia účinnej kontroly zhody výroby. V prípade zaznamenania negatívnych výsledkov musí príslušný orgán zabezpečiť vykonanie všetkých potrebných krokov na čo najrýchlejšie opätovné obnovenie zhody výroby.

10.5. Predné hmlové svietidlá so zjavnými nedostatkami sa neberú do úvahy.

11. SANKCIE V PRÍPADE NEZHODY VÝROBY

11.1. Schválenie udelené typu predného hmlového svietidla môže byť odňaté v prípade, že nie sú splnené uvedené požiadavky alebo ak predné hmlové svietidlo vybavené schvaľovacou značkou nie je zhodné so schváleným typom.

11.2. Ak strana dohody uplatňujúca tento predpis odníme schválenie, ktoré predtým udelila, musí o tom ihneď informovať ostatné zmluvné strany uplatňujúce tento predpis prostredníctvom formulára oznámenia, ktorého vzor je uvedený v prílohe 1 k tomuto predpisu.

12. DEFINITÍVNE ZASTAVENIE VÝROBY

Ak držiteľ typového schválenia definitívne zastaví výrobu predného hmlového svietidla schváleného v súlade s týmto predpisom, informuje o tom orgán, ktorý typové schválenie udelil. Po prijatí príslušného oznámenia tento orgán informuje o tom ostatné strany Dohody z roku 1958 uplatňujúce tento predpis prostredníctvom formulára oznámenia podľa vzoru v prílohe 1 k tomuto predpisu.

13. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany Dohody z roku 1958, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčujúce schválenie alebo rozšírenie, zamietnutie alebo odňatie schválenia či definitívne zastavenie výroby vydané v iných krajinách.

14. PRECHODNÉ USTANOVENIA

V prípade predných hmlových svietidiel triedy B:

14.1.1. Od oficiálneho dátumu nadobudnutia platnosti série zmien a doplnení 03 k tomuto predpisu nesmie žiadna zmluvná strana, ktorá uplatňuje tento predpis, odmietnuť udeliť typové schválenie podľa tohto predpisu v znení série zmien a doplnení 03.

14.1.2. Po uplynutí 24 mesiacov od dátumu nadobudnutia platnosti série zmien a doplnení 03 udeľujú zmluvné strany, ktoré uplatňujú tento predpis, typové schválenie, len ak predné hmlové svietidlá triedy B spĺňajú požiadavky podľa tohto predpisu v znení série zmien a doplnení 03.

14.1.3. Po 36 mesiacoch od dátumu nadobudnutia platnosti série zmien a doplnení 03 udeľujú zmluvné strany uplatňujúce tento predpis typové schválenia novému typu predného hmlového svietidla, len ak predné hmlové svietidlá spĺňajú požiadavky pre svietidlá triedy F3 tohto predpisu v znení série zmien a doplnení 03.

14.1.4. Existujúce typové schválenia predných hmlových svietidiel udelené podľa tohto predpisu pred nadobudnutím platnosti série zmien a doplnení 03 tohto predpisu ostávajú v platnosti. Po dátume nadobudnutia platnosti série zmien a doplnení 03 môžu zmluvné strany uplatňujúce tento predpis zakázať montáž predných hmlových svietidiel vybavených žiarovkami, pokiaľ nespĺňajú požiadavky predpisu č. 37.

Zmluvné strany uplatňujúce tento predpis môžu zakázať montáž zariadení, ktoré nespĺňajú požiadavky tohto predpisu:

14.1.5.1. na vozidlá, ktorým bolo udelené typové schválenie alebo boli individuálne schválené po viac než 24 mesiacoch od dátumu nadobudnutia platnosti uvedeného v bode 14.1.1;

14.1.5.2. na vozidlá prvýkrát registrované po viac než 60 mesiacoch od dátumu nadobudnutia platnosti uvedeného v bode 14.1.1.

Po uplynutí 60 mesiacov od dátumu nadobudnutia platnosti série zmien a doplnení 03 nesmú zmluvné strany uplatňujúce tento predpis udeliť rozšírenie typového schválenia, ak predné hmlové svietidlá nespĺňajú požiadavky triedy F3 podľa tohto predpisu v znení série zmien a doplnení 03.

14.1.6.1. Zmluvné strany uplatňujúce tento predpis naďalej udeľujú typové schválenia na predné hmlové svietidlá na základe sérií zmien a doplnení 03 a 02 k tomuto predpisu za predpokladu, že sú tieto hmlové svietidlá určené ako náhradné diely pre vozidlá v prevádzke.

V prípade predných hmlových svietidiel triedy F3:

14.2.1. Žiadne.

(1) Nič v tomto predpise nebráni ktorejkoľvek strane dohody uplatňujúcej tento predpis zakázať kombináciu predných hmlových svietidiel s rozptylovým sklom z plastového materiálu schváleného podľa tohto predpisu, so zariadením mechanického čistenia svetlometov (so stieračmi).

(2) Podľa definície v prílohe 7 k Súhrnnej rezolúcii o konštrukcii vozidiel (R.E.3) (dokument TRANS/WP.29/78/Rev.1/Amend.2 naposledy zmenený a doplnení zmenou č. 4).

(3) Ak nemožno rozptylové sklá oddeliť od telesa predného hmlového svietidla, stačí miesto na rozptylových sklách alebo na telese.

(4) 1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre Bývalú juhoslovanskú republiku Macedónsko, 41 (voľné), 42 pre Európske spoločenstvo (typové schvaľovanie udeľujú členské štáty, ktoré používajú svoje príslušné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Juhoafrickú republiku, 48 pre Nový Zéland, 49 pre Cyprus, 50 pre Maltu, 51 pre Kórejskú republiku, 52 pre Malajziu, 53 pre Thajsko, 54 a 55 (voľné), 56 pre Čiernu Horu, 57 (voľné) a 58 pre Tunisko. Ďalším štátom sa pridelia nasledujúce čísla postupne v poradí, v ktorom budú ratifikovať Dohodu o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách, a o podmienkach pre vzájomné uznávanie typových schválení udelených na základe týchto predpisov alebo k nej pristúpia, a takto pridelené čísla oznamuje generálny tajomník Organizácie Spojených národov zmluvným stranám dohody.

(5) Zhoda s požiadavkami na elektronickú kompatibilitu je relevantná pre typ vozidla.

(6) Súradnice sú uvedené v stupňoch pre uhlovú sieť s vertikálnou polárnou osou.

(7) Súradnice sú uvedené v stupňoch pre uhlovú sieť s vertikálnou polárnou osou.

(8) Pozri bod 6.4.3.4.

(9) Pozri bod 6.4.3.2.

(10) Táto požiadavka bude predmetom odporúčania pre správne orgány.

PRÍLOHA 3

Príklady usporiadania schvaľovacích značiek pre predné hmlové svietidlá triedy B

Obrázok 1

Zariadenie označené uvedeným schvaľovacím označením je predný hmlový svetlomet triedy B, schválený v Nemecku (E1) podľa predpisu č. 19 pod schvaľovacím číslom 221.

Číslo uvedené v blízkosti symbolu B udáva, že schválenie bolo udelené podľa požiadaviek predpisu č. 19 v znení série zmien a doplnení 03.

Obrázok 1 udáva, že zariadenie je predným hmlovým svietidlom, ktoré môže byť rozsvietené súčasne s ktorýmkoľvek iným svietidlom, s ktorým môže byť zlúčené.

Obrázok 2a

Obrázok 2b

Obrázky 2a a 2b udávajú, že zariadenie je predným hmlovým svietidlom schváleným vo Francúzsku (E2) podľa predpisu č. 19 pod schvaľovacím číslom 222 s rozptylovým sklom z plastového materiálu, ktoré nemôže byť rozsvietené súčasne s ktorýmkoľvek iným svietidlom s ktorým môže byť zlúčené.

Poznámka:

Schvaľovacie číslo a doplnkové symboly musia byť umiestnené v blízkosti kruhu a musia byť buď nad, alebo pod písmenom „E“, alebo vľavo alebo vpravo od tohto písmena. Číslice schvaľovacieho čísla musia byť na tej istej strane písmena „E“ a musia byť orientované tým istým smerom. Aby sa predišlo akejkoľvek zámene s inými symbolmi, je potrebné vyhnúť sa používaniu rímskych číslic ako schvaľovacích čísel.

Príklady možného označenia zoskupených, združených alebo zlúčených svietidiel umiestnených na prednej časti vozidla

Obrázok 3

Vertikálne a horizontálne čiary znázorňujú tvar zariadenia na svetelnú signalizáciu. Nie sú časťou schvaľovacej značky.

Zariadenia zobrazené na vzore A a B obrázku 3 sú označené schvaľovacou značkou pre hmlové svietidlo schválené v Taliansku (E3) pod číslom 17120 podľa predpisu č. 19.

Zariadenia zobrazené na vzore C a D obrázku 3 sú označené schvaľovacou značkou pre hmlové svietidlo schválené v Holandsku (E4) pod číslom 17122 podľa predpisu č. 19.

Poznámka: Uvedené štyri príklady na obrázku 3 zodpovedajú osvetľovaciemu zariadeniu vybavenému schvaľovacou značkou, ktorá sa vzťahuje na:

predné obrysové svietidlo schválené podľa série zmien a doplnení 02 predpisu č. 7;

svetlomet so stretávacím svetlom skonštruovaný pre pravostrannú a ľavostrannú premávku a s diaľkovým svetlom s maximálnou svietivosťou od 86 250 do 101 250 cd (ako udáva číslo 30), schválený v súlade so sériou zmien a doplnení 00 predpisu č. 112, so zabudovaným rozptylovým sklom z plastového materiálu;

predné hmlové svietidlo schválené podľa série zmien a doplnení 03 predpisu č. 19 a vybavené rozptylovým sklom z plastového materiálu;

predné smerové svietidlo kategórie 1a schválené v súlade so sériou zmien a doplnení 02 predpisu č. 6.

Svietidlo zlúčené so svetlometom

Obrázok 4

Príklad uvedený na obrázku 4 zodpovedá označeniu rozptylového skla z plastového materiálu určeného na použitie v rôznych typoch svetlometov, a to:

buď:

vo svetlomete stretávacieho svetla skonštruovanom pre pravostrannú i ľavostrannú premávku a diaľkového svetla s maximálnou svietivosťou v rozsahu 86 250 až 101 250 cd, schválenom vo Švédsku (E5) podľa požiadaviek predpisu č. 112 v znení série zmien a doplnení 00, ktorý je zlúčený s predným hmlovým svietidlom schváleným podľa série zmien a doplnení 03 predpisu č. 19,

alebo:

vo svetlomete stretávacieho svetla skonštruovanom pre pravostrannú a ľavostrannú premávku a diaľkového svetla, schválenom vo Švédsku (E5) podľa požiadaviek predpisu č. 98 v znení série zmien a doplnení 00, ktorý je zlúčený s rovnakým predným hmlovým svietidlom uvedeným predtým,

alebo dokonca v ktoromkoľvek z vyššie uvedených svetlometov schválených ako jedno svietidlo.

Teleso svetlometu musí mať iba platné schválené číslo. Príklady takých platných označení sú uvedené na obrázku 5.

Obrázok 5

Zariadenie na osvetlenie použité buď ako predné hmlové svietidlo, alebo ako spätné svietidlo

Zariadenie so schvaľovacou značkou na obrázku 6 je svietidlo schválené v Belgicku (E6) pod číslami 17120 a 17122 v súlade s predpisom č. 19 a v súlade s predpisom č. 23 (spätné svietidlá):

Obrázok 6

Jedno z uvedených svietidiel schválených ako jedno svietidlo sa môže použiť len ako predné hmlové svietidlo alebo spätné svietidlo.

Príklady usporiadania schvaľovacích značiek pre predné hmlové svietidlá triedy F3

Obrázok 7

Zariadenie so schvaľovacím označením na obrázku 7 je predné hmlové svietidlo triedy F3 schválené v Nemecku (E1) pod číslom 221 v súlade s predpisom č. 19.

Číslo uvedené v blízkosti symbolu „F3“ udáva, že schválenie bolo udelené v súlade s požiadavkami predpisu č. 19 v znení série zmien a doplnení 03.

Označenie na obrázku 7 udáva, že zariadením je predné hmlové svietidlo, ktoré sa môže rozsvietiť súčasne s ktorýmkoľvek iným svietidlom, s ktorým môže byť zlúčené.

Obrázok 8a Obrázok 8b

Zariadenie so schvaľovacím označením uvedené na obrázkoch 8a a 8b je hmlové svietidlo triedy F3 s plastovými rozptylovým sklom, schválené vo Francúzsku (E2) pod číslom 222 v súlade s predpisom číslo 19. Číslo uvedené v blízkosti symbolu „F3“ udáva, že schválenie bolo udelené v súlade s požiadavkami predpisu č. 19 v znení série zmien a doplnení 03.

Obrázky 8a a 8b udávajú, že zariadením je predné hmlové svietidlo s plastovým rozptylovým sklom, ktoré sa nemôže rozsvietiť súčasne s ktorýmkoľvek iným svietidlom, s ktorým môže byť zlúčené.

Poznámka:

Schvaľovacie číslo a doplnkové symboly musia byť umiestnené v blízkosti kruhu a musia byť buď nad, alebo pod písmenom „E“, alebo vľavo alebo vpravo od tohto písmena. Číslice schvaľovacieho čísla musia byť na tej istej strane písmena „E“ a musia byť orientované tým istým smerom. Aby sa predišlo akejkoľvek zámene s inými symbolmi, je potrebné vyhnúť sa používaniu rímskych číslic ako schvaľovacích čísiel.

Príklady možného označenia zoskupených, združených alebo zlúčených svietidiel umiestnených na prednej časti vozidla

Obrázok 9

Vertikálne a horizontálne čiary znázorňujú tvar zariadenia na svetelnú signalizáciu. Nie sú časťou schvaľovacej značky.

Zariadenie so schvaľovacím označením na vzore A a B obrázku 9 je hmlové svietidlo schválené v Taliansku (E3) pod číslom 17120 a pozostáva:

z predného obrysového svietidla schváleného podľa série zmien a doplnení 02 predpisu č. 7;

zo svetlometu so stretávacím svetlom skonštruovaného pre pravostrannú a ľavostrannú premávku a s diaľkovým svetlom s maximálnou svietivosťou od 86 250 do 101 250 cd (ako udáva číslo 30), schváleného v súlade so sériou zmien a doplnení 00 predpisu č. 112, so zabudovaným rozptylovým sklom z plastového materiálu;

z predného hmlového svietidla schváleného podľa série zmien a doplnení 03 predpisu č. 19 a so zabudovaným rozptylovým sklom z plastového materiálu;

z predného smerového svietidla kategórie 1a schváleného podľa série zmien a doplnení 02 predpisu č. 6.

Zariadenie so schvaľovacím označením na vzore C a D obrázku 9 je zariadenie schválené v Holandsku (E4) pod číslom 17122 v súlade s použitým predpisom a mierne sa odlišuje od zariadenia zobrazeného na vzoroch A a B.

Osvetľovacie zariadenie použité buď ako predné hmlové svietidlo, alebo ako spätné svietidlo

Zariadenie so schvaľovacím označením uvedeným na obrázku 10 je svietidlo schválené vo Švédsku (E5) pod číslami 17120 a 17122 podľa predpisu č. 19 a podľa predpisu č. 23 (spätné svietidlá):

Obrázok 10

Jedno z uvedených svietidiel schválených ako jedno svietidlo sa môže použiť len ako predné hmlové svietidlo alebo spätné svietidlo.

Predné hmlové svietidlo zlúčené so svetlometom

Zariadenie so schvaľovacou značkou uvedenou na obrázku 11 bolo schválené v Belgicku (E6) pod číslami 17120 alebo 17122 v súlade s príslušnými predpismi.

Obrázok 11

Zobrazený príklad zodpovedá označeniu rozptylového skla z plastového materiálu, ktoré sa má použiť v rôznych typoch svetlometov, t. j.:

buď:

vo svetlomete stretávacieho svetla skonštruovanom pre pravostrannú i ľavostrannú premávku a diaľkového svetla s maximálnou svietivosťou v rozsahu 86 250 až 101 250 cd, schválenom v Belgicku (E6) podľa požiadaviek predpisu č. 112 (tabuľka B) v znení série zmien a doplnení 00, ktorý je zlúčený s predným hmlovým svietidlom schváleným podľa série zmien a doplnení 03 predpisu č. 19,

alebo:

vo svetlomete stretávacieho svetla skonštruovanom pre pravostrannú a ľavostrannú premávku a diaľkového svetla, schválenom v Belgicku (E6) podľa požiadaviek predpisu č. 98 v znení série zmien a doplnení 00, ktorý je zlúčený s rovnakým predným hmlovým svietidlom uvedeným predtým,

alebo dokonca v ktoromkoľvek z vyššie uvedených svetlometov schválených ako jedno svietidlo.

Teleso svetlometu musí mať iba platné schvaľovacie číslo. Príklady takých platných označení sú uvedené na obrázku 12.

Obrázok 12

Zobrazený príklad zodpovedá zariadeniam schváleným v Českej republike (E8).

Moduly LED:

Obrázok 13

MD E8 17325

Modul LED s identifikačným kódom uvedeným na obrázku 13 bol schválený spolu so svietidlom schváleným v Českej republike (E8) pod schvaľovacím číslom 17325.

Predné hmlové svietidlá ako spárovaná dvojica

Schvaľovacie označenie uvedené ďalej identifikuje predné hmlové svietidlo skonštruované ako spárovaná dvojica a spĺňajúce požiadavky tohto predpisu. Zariadenie so schvaľovacím označením uvedeným na obrázku 14 je predné hmlové svietidlo schválené v Japonsku (E43) pod číslom 321.

Obrázok 14